
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

381. Έγκριση εισαγωγής εκ του εξωτερικού ενός αεροσκάφους και 

των εις αυτό προσαρτημένων κινητήρων, ανταλλακτικών και 
λοιπού αεροπορικού υλικού, βάσει του Ν.Δ. 2687/53, από 
την Εταιρεία «ΟΛΥΜΠΙΑΚΗ ΑΕΡΟΠΟΡΙΑ Α.Ε.» . 

382. Τροποποίηση διατάξεων του Π.Δ. 142/1992 «Ίδρυση και 

λειτουργία Επαγγελματικής Σχολής Υπαλλήλων Δασοπρο¬ 
στασίας» (Α’ 69) ..... 

ΑΠΟΦΑΣΕΙΣ 

Συμπλήρωση της ΠΔ/ΤΕ 1313/9.6.88 σχετικά με τα στοιχεία 
που θα υποβάλλουν τα πιστωτικά ιδρύματα στην Τράπεζα 
της Ελλάδος για την άσκηση ελέγχου φερεγγυότητας, ρευ¬ 
στότητας και αποδοτικότητας . 

Υποχρεωτικές τοποθετήσεις των τραπεζών επί Πράξεων ανταλλα¬ 
γής συναλλάγματος - δραχμών (3ΨΑΡ) με την Τράπεζα της 
Ελλάδος .. 

Παροχή εξουσιοδότησης στο Ταχυδρομικό Ταμιευτήριο για την 
αγορά ξένων τραπεζογραμματίων για λογαριασμό της Τρά¬ 
πεζας της Ελλάδος . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 381 (1) 

Έγκριση εισαγωγής εκ του εξωτερικού ενός αεροσκάφους και των εις 
αυτό προσαρτημένων κινητήρων, ανταλλακτικών και λοιπού αερο¬ 
πορικού υλικού, βάσει του Ν.Δ. 2687/53, από την Εταιρεία «ΟΛΥ¬ 
ΜΠΙΑΚΗ ΑΕΡΟΠΟΡΙΑ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ. 2687/53, «περί Επενδύσεως και Προστα¬ 
σίας Κεφαλαίων Εξωτερικού». 

2. Την Υ 1687/17.2.1992 (ΦΕΚ Β 104) απόφαση του Πρωθυ¬ 
πουργού και του Υπουργού Εθνικής Οικονομίας «Καθορισμός αρμοδιο¬ 
τήτων των Υφυπουργών Εθνικής Οικονομίας». 

3. Την Υ 1847/1079399/1182/0001/7.8.1992 απόφαση του 
Πρωθυπουργού και του Υπουργού Οικονομικών «Ανάθεση Αρμοδιοτή¬ 
των στους Υφυπουργούς Οικονομικών» (ΦΕΚ Β 525/14.8.1992). 

4. Την μεταξύ του Ελληνικού Δημοσίου και της Εταιρείας «ΟΛΥ¬ 
ΜΠΙΑΚΗ ΑΕΡΟΠΟΡΙΑ Α.Ε.» Σύμβαση περί Αεροπορικών Συγκοινω¬ 
νιών, που διέπεται από τα Ν. Διατάγματα 3560/56 και 4262/62, τα 
Βασ. Διατάγματα 88/66 και 862/66 και το Ν.Δ. 122/69. 

5. Τις από 16ης Απριλίου 1992 και 8ης Σεπτεμβρίου 1992 αιτήσεις 
της Εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» για την έγκριση ει¬ 
σαγωγής κεφαλαίων εκ του εξωτερικού, βάσει του Ν.Δ. 2687/53, πο- 

- σού δολλαρίων ΗΠΑ 83.236.054 υπό την μορφή μισθώσεως - αγοράς 


ενός αεροσκάφους, των εις αυτό προσαρτημένων κινητήρων, ανταλλα¬ 
κτικών και λοιπού αεροπορικού υλικού, παρά της Γαλλικής Εταιρείας 
ΟΙΕ ΟΓΥΒΙΙ5. 

6. Την υπ’ αριθ. 131/7.10.1992 (ΦΕΚ Α’ 166/7.10.1992) 
Πράξη του Υπουργικού Συμβουλίου, που εκδόθήκέ βάσει του άρθρου 14 
παράγρ. 2 του Ν.Δ. 2687/53, με την οποία η κατά την προηγούμενη 

, παράγραφο επένδυση της Εταιρείας «ΟΛΥΜΠΙΑΚΗ ΑΕΡ0ΠΟΡΙΑ 
* Α.Ε.» κρίθηκε ως ιδιαξούσης σημασίας για την οικονομία της Χώρας. 

7. Την από 2 Οκτωβρίου 1992 γνωμοδότηση της Επιτροπής του 
2 άρθρου 3 του Ν.Δ. 2687/53, μετά από κοινή πρόταση των Υπουργών 

Εθνικής Οικονομίας, Οικονομικών και Μεταφορών και Επικοινωνιών, 
αποφασίζουμε: 

Άρθρο 1 

1. Εγκρίνουμε την εκ μέρους της εδρεύουσας στην Αθήνα Εταιρείας 
ο με την επωνυμία «ΟΛΥΜΠΙΑΚΗ ΑΕΡΟΠΟΡΙΑ Α.Ε.», εισαγωγή στην 
ά Ελλάδα, βάσει του Ν.Δ. 2687/53, ενός (1) αεροσκάφους τύπου ΑΙΚ- 

ΒΙίδ Α300-600Κ, μαζί με τους εις αυτό προσαρτημένους κινητήρες 
. καθώς και ανταλλακτικών, και λοιπού αεροπορικού υλικού συνολικής 
4 αξίας δολλάρια ΗΠΑ 83.236.054 με την μορφή χρηματοδοτικής μι¬ 
σθώσεως με δικαίωμα κτήσεως της κυριότητας του αεροσκάφους από 
την Γαλλική Εταιρεία ΟΙΕ ΟΙΎΒϋδ, η οποία στη συνέχεια του παρό¬ 
ντος αποκαλείταί και «Κυρία» ή «Εκμισθώτρια» για την εκτέλεση της 
Συμβάσεως περί Αεροπορικών Συγκοινωνιών που κυρώθηκε με το Ν.Δ. 
3560/56 και ισχύει, όπως τροποποιήθηκε. 

2. Η αξία και ο χρόνος εισαγωγής του εν λόγω αεροσκάφους μετά 
των κινητήρων αυτού, θα πιστοποιείται από το Υπουργείο Μεταφορών 
και Επικοινωνιών, η δε εισαγωγή θα θεωρείται ότι έχει πραγματοποιη¬ 
θεί συγχρόνως με την νηολόγηση του αεροσκάφους. 

Ο χρόνος εισαγωγής των ανταλλακτικών και του λοιπού αεροπορι¬ 
κού υλικού βεβαιούται με βάση τον χρόνο εκτελωνισμού τους. Η Υπηρε¬ 
σία Πολιτικής Αεροπορίας του Υπουργείου Μεταφορών και Επικοινω¬ 
νιών υποχρεοΰται εντός μηνός από την υποβολή σχετικής αιτήσεως να 
συντάσσει έκθεση, η οποία θα κοινοποιείται στην ενδιαφερόμενη Εται¬ 
ρεία και η οποία θα πιστοποιεί την επένδυση. 

Σε περίπτωση διαφωνίας της ενδιαφερομένης Εταιρείας, θα πιστο¬ 
ποιείται κατά την διαδικασία του άρθρου 3 παράγρ. 2 και του άρθρου 
13 του παρόντος. 

3. Η εισαγωγή του αεροσκάφους μετά των κινητήρων του, καθώς 
και των ανταλλακτικών και λοιπού αεροπορικού υλικού που αναφέρο- 
νται στην προηγούμενη με αριθμό 1 παράγραφο, θα συντελεσθεί το αρ¬ 
γότερο εντός ενός μηνός από της δημοσιεύσεως του παρόντος Προεδρι¬ 
κού Διατάγματος. 

Άρθρο 2 

1. Εγκρίνουμε βάσει των άρθρων 5 και 14 του Ν.Δ. 2687/53: 
Α. Την μίσθωση - πώληση παρά της «Κυρίας» του παραπάνω αερο¬ 
σκάφους μετά των προσαρτημαένων κινητήρων του, καθώς και των 
ανταλλακτικών και λοιπού αεροπορικού υλικού, και την υπογραφή εκ 
μέρους της «Κυρίας» και της Εταιρείας «ΟΛΥΜΠΙΑΚΗ ΑΕΡΟΠΟΡΙΑ 
Α.Ε.» συμβάσεως μισθώσεως και των σχετικών με τη μίσθωση συμβά- 

βίων και συναφών προς αυτή συμφωνιών με τρίτους. 

Β. Την επιστροφή του μισθώματος - τιμήματος που αντιστοιχεί στην 
αξία του αεροσκάφους, των επ’ αυτού κινητήρων καθώς και των ανταλ¬ 
λακτικών και λοιπού αεροπορικού υλικού συνολικού ποσού δολλαρίων 
ΗΠΑ 83.236.054 σε είκοσι τέσσερες εξαμηνιαίες δόσεις σε δολλάρια 
ΗΠΑ ως εξής: 

ΧΡΕΟΛΥΣΙΑ - ΜΙΣΘΩΜΑΤΑ: 


Ημερομηνία 

Δολ. Η.Π.Α. 

04/12/92 

2.143.524 

04/06/93 

2.245.297 

06/12/93 

2.282.299 

06/06/94 

2.422.461 

05/12/94 

2.517.253 

05/06/95 

2.615.752 

04/12/95 

2.718.107 

04/06/96 

2.810.215 

04/12/96 

2.920.782 

04/06/97 

3.048.720 

04/12/97 

3.155.653 

04/06/98 

3.291.498 

04/12/98 

" 3.409.315 

04/06/99 

3.553.701 

06/12/99 

3.664.312 

05/06/2000 

3.836.142 

04/12/2000 

3.986.249 

04/06/2001 

4.142.232 

04/12/2001 

4.298.196 

04/06/2002 

4.472.506 

04/12/2002 

4.642.866 

04/06/2003 

4.829.117 

04/12/2003 

5.015.665 

04/06/2004 

5.214.192 


Γ. Το ποσό των κατά τα ανωτέρω εξαμηνιαίων μισθωμάτων, θα 
προσαυξάνεται κατά το ποσόν του αναλογούντος τόκου, το οποίον θα 
αποτελεί το μεταβλητό μέρος του μισθώματος. 

Το ποσό του αναλογούντος τόκου υπολογίζεται επί του υπολοίπου 
της αξίας του αεροσκάφους και των ανταλλακτικών, με κυμαινόμενο 
επιτόκιο συνδεδεμένο με το επιτόκιο της διατραπεζικής αγοράς του Λον¬ 
δίνου (ίίδοΓ), προσαυξημένου, ως εξής: 

α) Επί του εκάστοτε υπολοίπου, μέρους της αξίας του αεροσκάφους 
και ανταλλακτικών αρχικού ποσού 11.8. $ 14.300.129,18, κατά μία 
εκατοστιαία μονάδα (Ι,ϊΒογ + 1%). 

β) Επί του εκάστοτε υπολοίπου, μέρους της αξίας του αεροσκάφους 
και ανταλλακτικών αρχικού ποσού ϋ.5. 3 57.200.516,72, κατά μία 
εκατοστιαία μονάδα και 1/10 αυτής (Είδοτ + 1,1%). 

γ) Επί του εκάστοτε υπολοίπου, μέρους της αξίας του αεροσκάφους 
αρχικού ποσού 11.8. $ 11.735.408,10, κατά μία εκατοστιαία μονάδα 
και 'Λ αυτής (Είδότ + 1,25%). 

Δ. Την εφάπαξ επιστροφή ολοκλήρου του ποσού της οφειλής σύμ¬ 
φωνα με την μεταξύ της Εταιρείας «ΟΛΥΜΠΙΑΚΗ ΑΕΡΟΠΟΡΙΑ 
Α.Ε.» και της στο άρθρο 1 του παρόντος αναφερομένης «Κυρίας» του αε¬ 
ροσκάφους σχετικής συμβάσεως μισθώσεως και συναφών συμβάσεων 
με τρίτους προβλεπόμενη περίπτωση παραβάσεως. 

2) Η έναρξη καταβολής του μισθώματος - τιμήματος θα πραγματο¬ 
ποιείται βάσει οδηγιών του Υπουργού Εθνικής Οικονομίας προς την 
Τράπεζα της Ελλάδος μετά την πλήρωση των σύμφωνα με το παρόν 
Προεδρικό Διάταγμα προϋποθέσεων και διαδικασιών. 

Η Τράπεζα της Ελλάδος, όταν λάβει τις σύμφωνα με την παρούσα 
παράγραφο οδηγίες από τον Υπουργού Εθνικής Οικονομίας, υποχρεού- 
ται να χορηγεί το απαιτούμενο συνάλλαγμα σε δολλάρια ΗΠΑ για την 
καταβολή του μισθώματος - τιμήματος σύμφωνα με τα οριζόμενα στο 
άρθρο 6 του Ν.Δ. 2687/53. 

'Αρθρο 3 

1. Η υπό του άρθρου 1 προβλεπόμενη επένδυση, πρέπει να ολοκλη¬ 
ρωθεί εντός (1) ενός μηνός από της δημοσίευσης του παρόντος. 

2. Η αρμόδια Υπηρεσία του Υπουργείου Μεταφορών και Επικοινω¬ 
νιών (Υ.Π.Α.) εντός (1) ενός μηνός από την υποβολή αιτήσεως εκ μέ- 
ρους της ενδιαφερομένης Εταιρείας θα συντάσσει έκθεση που θα υπο¬ 
βάλλεται στο Υπουργείο Εθνικής Οικονομίας, Γενική Διεύθυνση Ιδιωτι¬ 
κών Επενδύσεων, Διεύθυνση Κεφαλαίων Εξωτερικού και Προσέλευσης 


Ιδιωτικών Επενδύσεων Τμήμα Κεφαλαίων Εξωτερικού και Αλλοδαπών 
Εταιρειών καθώς και στην ενδιαφερόμενη Εταιρεία και η οποία θα πι¬ 
στοποιεί: α) την ολοκλήρωση της προβλεπόμενης στο άρθρο 1 επένδυ¬ 
σης για το αεροσκάφος μετά των κινητήρων αυτού. Το ίδιο ισχύει και 
για τα ανταλλακτικά και το λοιπό αεροπορικό υλικό, και β) την πραγμα¬ 
τοποίηση έργου, το οποίο δύναται να θεωρηθεί ότι ανταποκρίνεται τόσο 
ως προς τη φύση όσο και προς την αξία αυτού, στην επένδυση η οποία 
εγκρίθηκε με το άρθρο 1 του παρόντος Προεδρικού Διατάγματος. 

Σε περίπτωση διαφωνίας της ενδιαφερόμενης Εταιρείας προς το πε¬ 
ριεχόμενο της εκθέσεως αυτής, η οποία θα ανακοινώνεται με αναφορά 
της προς το Υπουργείο Εθνικής Οικονομίας εντός δέκα (10) ημερών 
από την κοινοποίηση της εκθέσεως σε αυτή, ο Υπουργός Εθνικής Οικο¬ 
νομίας παραπέμπει τα παραπάνω προς πιστοποίηση θέματα σε τριμελή 
Επιτροπή που θα συγκροτείται με απόφασή του και θα αποτελείται από 
εκπροσώπους του Υπουργείου Εθνικής Οικονομίας και Μεταφορών και 
Επικοινωνιών καθώς και από έναν εκπρόσωπο της ενδιαφερόμενης 
Εταιρείας που θα υποδεικνύεται από αυτή. Η Επιτροπή αποφαίνεται για 
τα θέματα που της παραπέμπονται προς εξέταση εντός 25θημέρου από 
τη συγκρότησή της. Η παραπάνω διαδικασία δεν αποκλείει την περαι¬ 
τέρω προσφυγή στην κατά το άρθρο 13 του παρόντος προβλεπόμενη 
διαιτησία. 

Άρθρο 4 

Εγκρίνουμε την εφαρμογή στην παρούσα επένδυση της Εταιρείας 
«ΟΛΥΜΠΙΑΚΗ ΑΕΡΟΠΟΡΙΑ ΑΕ» της παραγράφου 2 του άρθρου 11 
του Ν.Δ. 2687/53, η οποία θα κατισχύει σε όσα σημεία είναι ευμενε- 
στέρα για την Εταιρεία «ΟΛΥΜΠΙΑΚΗ ΑΕΡΟΠΟΡΙΑ ΑΕ» του άρθρου 
21 (περί επιτάξεως) της μεταξύ του Ελληνικού Δημοσίου και της Εται¬ 
ρείας «ΟΛΥΜΠΙΑΚΗ ΑΕΡΟΠΟΡΙΑ ΑΕ» υπογραφείσης από 
30.7.1956 Συμβάσεως, όπως αυτή τροποποιημένη ισχύει. 

Άρθρο 5 

Παρέχεται το δικαίωμα εγγραφής μιας ή,περισσοτέρων υποθηκών επί 
του εισαχθησομένου βάσει του παρόντος Πρ. Διατάγματος αεροσκάφους 
μετά των κινητήρων αυτού εκ μέρους της «Κυρίας» αυτού με σύμβαση 
υποθήκης, υπέρ ημεδαπών ή αλλοδαπών οίκων, σε ξένο νόμισμα και 
ατελώς σύμφωνα με τα προβλεπόμενα στο άρθρο 8 του παρόντος και 
στα άρθρα 18 και 19 της ισχύουσας συμβάσεως μεταξύ του Ελληνικού 
Δημοσίου και της Εταιρείας «ΟΛΥΜΠΙΑΚΗ ΑΕΡΟΠΟΡΙΑ ΑΕ» 
Οποιαδήποτε, πέραν της διασφαλιστικής της χρηματοδοτήσεως αξίας 
του αεροσκάφους μετά των κινητήρων αυτού υποθήκη, αφ’ ενός δεν θα 
εξυπηρετείται δΓ εξαγωγής συναλλάγματος και αφ’ ετέρου δεν θα δη¬ 
μιουργεί αμέσως ή εμμέσως ανατρεπτικό καθεστώς, σχετικά με την 
μετά την δωδεκαετή περιέλευση της κυριότητας του αεροσκάφους μετά 
των κινητήρων αυτού στην «ΟΛΥΜΠΙΑΚΗ ΑΕΡΟΠΟΡΙΑ ΑΕ», εφόσον 
αυτή θα έχει εκπληρώσει όλες τις μέχρι τότε υποχρεώσεις της προς την 
«Κύρια» του αεροσκάφους μετά των κινητήρων αυτού. 

Άρθρο 6 

Η Εταιρεία «ΟΛΥΜΠΙΑΚΗ ΑΕΡΟΠΟΡΙΑ ΑΕ» δικαιούται σύμ¬ 
φωνα με το άρθρο· 19 του Ν.Δ. 3560/56, όπως τροποποιήθηκε, να δια¬ 
τηρεί σε συνάλλαγμα κατατεθειμένο στο εξωτερικό τα συναπτόμενα δά¬ 
νεια στην αλλοδαπή, όλες τις εισπράξεις της σε συνάλλαγμα στην αλλο¬ 
δαπή καθώς-και ότι εισπράττεται από την εκποίηση περιουσιακών της 
στοιχείων στην αλλοδαπή ή από ασφαλιστικές αποζημιώσεις. 

Τις εισπράξεις της σε συνάλλαγμα στην ημεδαπή από την άσκηση της 
επιχειρηματικής δράσης της, η Εταιρεία «ΟΛΥΜΠΙΑΚΗ ΑΕΡΟΠΟ¬ 
ΡΙΑ ΑΕ» δικαιούται να εξάγει στην αλλοδαπή μέσω της Τράπεζας της 
Ελλάδος. 

Άρθρο 7 

1. Η Εταιρεία «ΟΛΥΜΠΙΑΚΗ ΑΕΡΟΠΟΡΙΑ ΑΕ» δικαιούται με κα¬ 
ταβολή δραχμών στην Τράπεζα της Ελλάδος, να εξάγει στην αλλοδαπή 
το απαιτούμενο συνάλλαγμα για την πληρωμή εκάστου εξαμηνιαίου μι¬ 
σθώματος (δόσεως) τοκοχρεωλυσίου, ασφαλίστρων και λοιπών εξόδων 
της σχετικής με το παρόν Πρ. Διάταγμα μισθώσεως. 

2. Η Εταιρεία «ΟΛΥΜΠΙΑΚΗ ΑΕΡΟΠΟΡΙΑ ΑΕ» μπορεί επίσης να 
χρησιμοποιεί τα πέραν των υποχρεώσεών της στην Ελλάδα υφιστάμενα 
διαθέσιμά της σε δραχμές για την εκτέλεση του παρόντος Πρ. Διατάγ¬ 
ματος, προμήθεια από το εξωτερικό του προαναφερθέντος εξοπλισμού ή 
γιά την πραγματοποίηση νέων επενδύσεων που εξυπηρετούν τους σκο¬ 
πούς της μετά του Δημοσίου συμβάσεώς της, της Τράπεζας της Ελλά- 

δος υποχρεουμένης βάσει του παρόντος Πρ. Διατάγματος να χορηγεί το 
(αντίστοιχο συνάλλαγμα. 

Άρθρο 8 

Εγκρίνουμε, βάσει των άρθρων 4 και 8 του Ν.Δ. 2687/1953 και 
του άρθρου 18 του Ν.Δ. 3560/56, όπως ισχύει, την απαλλαγή της 
συμβάσεως - μισθώσεως, των καταβολών των μισθωμάτων, των δα¬ 
νείων που θα συναφθούν, των πιστώσεων και των κατ’ εφαρμογή αυτών 
πιστωτικών τίτλων (ΝΟΤΕ8) που θα εκδοθούν και των εξ αυτών παρα- 
γομένων παρεπομένων υποχρεώσεων της εκμισθώτριας και της «ΟΛΥ¬ 
ΜΠΙΑΚΗΣ ΑΕΡΟΠΟΡΙΑΣ ΑΕ» των συμβάσεων υποθηκών και εκχω¬ 
ρήσεων δικαιωμάτων εκ τιου Ν.Δ. 2687/53 που θα καταρτισθούν από 
κάθε τέλος, τέλος χαρτοσήμου ή εισφορών υπέρ του Δημοσίου ή τρίτων 
ή προξενικών δικαιωμάτων κατά την κατάρτιση της ως άνω συμβά¬ 
σεως μισθώσεως, δανείων, πιστώσεων, υποθηκών, πιστωτικών τίτλων 
κατά την υπό της «ΟΛΥΜΠΙΑΚΗΣ ΑΕΡΟΠΟΡΙΑΣ ΑΕ» ή των δανει¬ 
στών ή των εκδοχέων τους καταβολή μισθωμάτων (δόσεων) δανείου ή 
πιστώσεων κατά τις εγγραφές περιορισμούς ή εξαλείψεις υποθηκών και 
κατά τις επιστροφές και εξοφλήσεις της οφειλής εκ κεφαλαίου τόκων και 
λοιπών παρεπομένων υποχρεώσεων. 

Σε κάθε περίπτωση για τις συμβάσεις κ.λ.π. του παρόντος άρθρου δεν 
παρέχεται απαλλαγή από το φόρο προστιθέμενης αξίας (Φ.Π.Α.) όπου 
επιβάλλεται. Η παρά της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. κατα- 
βαλομένη φορολογία σύμφωνα με το άρθρο 18 του Ν.Δ. 3560/56 επί 
του συνόλου των εισπράξεών της καλύπτει και κάθε οποία δήποτε φορο¬ 
λογική υποχρέωση στην Ελλάδα και της αλλοδαπής Εκμισθώτριας 
«Κυρίας» του αεροσκάφους και εγκατεστημένων κινητήρων, ανταλλα¬ 
κτικών και λοιπού υλικού, η οποία δεν θεωρείται ότι έχει ή διατηρεί μό¬ 
νιμη εγκατάσταση στην Ελλάδα εκ του λόγου μισθώσεως από αυτή του 
αναφερομένου στο άρθρο 1 του παρόντος αεροσκάφους κ.λ.π. στην 
«ΟΛΥΜΠΙΑΚΗ ΑΕΡΟΠΟΡΙΑ Α.Ε.». 

Άρθρο 9 

1. Εγκρίνουμε, βάσει του άρθρου 4 του Ν.Δ. 2687/53, τη νηολό¬ 
γηση του αεροσκάφους μετά των προσαρτημένων κινητήρων που εισά- 
γονται σύμφωνα με το παρόν Πρ. Διάταγμα δυνάμει του άρθρου 7 παρ. 
7 του Ν.Δ. 3560/56 στο όνομα της «Κυρίας - Εκμισθώτριας» είτε στο 
εσωτερικό είτε στο εξωτερικό, σύμφωνα με το Ν.Δ. 4536/66 και το Ν. 
1815/88. 

2. Παρέχεται δικαίωμα, δυνάμει του άρθρου 4 του Ν.Δ. 1687/53, 
στην Υπηρεσία Πολιτικής Αεροπορίας του Υπουργείου Μεταφορών και 
Επικοινωνιών και στις Ελληνικές Προξενικές Αρχές που ενεργούν νηο¬ 
λογήσεις (καταχωρήσεις) του παραπάνω αεροσκάφους σύμφωνα με τα 
άρθρα 7 του Ν.Δ. 3560/56 του Ν.Δ. 4536/66 και του Ν. 1815/88 
σύγχρονη εγγραφή απλών ή προτιμωμένων υποθηκών επί του εν λόγω 
αεροσκάφους και των προσαρτημένων κινητήρων. 

Η παραπάνω προσωρινή εγγραφή υποθήκης ισχύει για όλες τις συνέ- 
πειές της (χρονολογία εγγραφής, σειρά προτεραιότητας κ.λ.π.) από την 
αρχική ημερομηνία και μετά την οριστική εγγραφή του ίδιου αεροσκά¬ 
φους στα οικεία τηρούμενα υπό της ΥΠΑ στην Αθήνα Μητρώα Λένων 
Αεροσκαφών και Βιβλία Υποθηκών που έγινε με τη φροντίδα της Προ¬ 
ξενικής Αρχής που διενήργησε την προσωρινή υποθηκευτική εγγραφή. 

Άρθρο 10 

Γ, Εγκρίνουμε, βάσει του άρθρου 4 του Ν.Δ. 2687/53 όπως η Εται¬ 
ρεία «ΟΛΥΜΠΙΑΚΗ ΑΕΡΟΠΟΡΙΑ Α.Ε.» ασφαλίχει σε Εταιρείες που 
δεν λειτουργούν στην Ελλάδα με ασφαλιστήρια που εκδίδονται στο εξω¬ 
τερικό όλους απεριορίατως τους οποιουσδήποτε στο εσωτερικό και εξω¬ 
τερικό κινδύνους προσώπων ή πραγμάτων και τις ευθύνες της και να 
καταβάλει ελεύθερα στο εξωτερικό τα ασφάλιστρα και να εισπράττει εκεί 
το ασφάλισμα. 

Δεν έχουν εφαρμογή, επί του παρόντος άρθρου 10 οι περιορισμοί του 
παρακάτω άρθρου 11 του παρόντος. 

Άρθρο 11 

Το παρόν Προεδρικό Διάταγμα αναφέρεται αποκλειστικά στην παρα¬ 
πάνω επένδυση αποκτήσεως (1) ενός αεροσκάφους τύπου Α300 — 
600Η κ.λ.π. και δεν τροποποιεί ούτε αλλοιώνει την ισχύ όλων των δια¬ 
τάξεων της Σύμβασης, που ισχύει μεταξύ του Ελληνικού Δημοσίου και 
της Εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» (Ν.Δ. 3560/56 
όπως τροποποιήθηκε) που δεν αναφέρονται ρητά ή δεν επαναλαμβάνο¬ 
νται. Το μίσθωμα - τίμημα και οι λοιποί όροι της χρηματοδοτικής συμ¬ 
βάσεως συνομολογούνται με αποκλειστική ευθύνη της Διοικήσεως της 
Εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.». 


Άρθρο 12 

Το παρόν Προεδρικό Διάταγμα δεν δύναται να καταργηθεί ή τροπο¬ 
ποιηθεί χωρίς την προήγούμενη έγγραφη συναίνεση της «ΟΛΥΜΠΙΑ¬ 
ΚΗΣ ΑΕΡΟΠΟΡΙΑΣ Α.Ε.» και της «Κυρίας - Εκμισθώτριας» του αε¬ 
ροσκάφους που αναφέρονται στο άρθρο 1 του παρόντος. 

Άρθρο 13 

1. Οι διαφορές, που θα ανακύψουν μεταξύ του Ελληνικού Δημοσίου 
και της Εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» ή της «Κυρίας 
- Εκμισθώτριας» του αεροσκάφους σχετικές με την ερμηνεία ή τα ενδε¬ 
χόμενα κενά του παρόντος; θα λύονται αποκλειστικά με διαιτησία από 
τρεις διαιτητές κατά την διαδικασία που ακολουθεί. 

2.0 αϊτών την διαιτησία με αίτησή του, που θα απευθύνεται και θα 
κοινοποιείται προς τον αντισυμβαλλόμενο (προκειμένου δε περί του Δη¬ 
μοσίου η αίτηση περί διαιτησίας θα απευθύνεται και θα κοινοποιείται 
στο υπουργείο Εθνικής Οικονομίας), πρέπει να καθορίζει επακριβώς το 
αντικείμενο διαφοράς και να διορίζει τον διαιτητή του καλώντας το άλλο 
μέρος να προβεί και αυτό σε διορισμό του διαιτητή του. ο προσκαλούμε¬ 
νος υποχρεούται μέσα σε προθεσμία (15) δέκα πέντε ημερών, από την 
κοινοποίηση της παραπάνω αιτήσεως Διαιτησίας να διορίζει το διαιτητή 
του και να κοινοποιήσει προς εκείνον που ζητεί την διαιτησία τον διορι¬ 
σμό. 

Όταν περάσει άπρακτη η προθεσμία αυτή το δεύτερο διαιτητή διορί¬ 
ζει ο Πρόεδρος του Αρείου Πάγου μετά από αίτηση του επισπεύδοντα 
την διαιτησία. 

3. Οι διαιτητές υποχρεούνται μέσα σε (10) δέκα ημέρες από την κοι¬ 
νοποίηση του διορισμού του δεύτερου διαιτητή να εκλεγούν με κοινή 
συμφωνία τον τρίτο διαιτητή, ο οποίος είναι και ο Πρόεδρος του Διαιτη¬ 
τικού Δικαστηρίου. 

Όταν δεν συμφωνήσουν οι διαιτητές για το πρόσωπο του τρίτου διαι¬ 
τητή ή περάσει άπρακτη η προθεσμία για την επιλογή του, τρίτος διαι¬ 
τητής θα είναι ο Πρόεδρος του Αρείου πάγου και σε περίπτωση άρνησης 
ή κωλύματος του ο νόμιμος Αναπληρωτής του. 

4. Οι διαιτητές δεν υποχρεούνται να εφαρμόσουν τις ισχύουσες δικο- 
νομικές και ουσιαστικού δικαίου διατάξεις, ορίζουν αυτοί την διαιτητική 
διαδικασία, ιδία δικαιούνται να λαμβάνουν υπόψη κάθε, κατά την κρίση 
τους, αποδεικτικό στοιχείο, να εξετάζουν μάρτυρες, οποιοδήποτε και αν 
είναι το αντικείμενο της διαφοράς, να ενεργούν αυτοψία, να διατάσσουν 
πραγματογνωμοσύνη και να λαμβάνουν γενικά κάθε, πρόσφορο μέτρο 
για τη διευκρίνηση της υποθέσεως και ανεύρεση της. αλήθειας. 

< )ι διαιτητές αποφασίζουν σύμφωνα με το ίσο και δίκαιο λαμβάνοντας 
υπόψη τις διατάξεις του παρόντος Προεδρικού Διατάγματος, τις αρχές 
της καλής πίστης, καθώς και τα συναλλαγματικά και χρηστά ήθη. 

5. Οι τρεις διαιτητές εξαιρούνται αν έχουν οποιοδήποτε συμφέρον 
στην υπό κρίση διαφορά. Περί της εξαιρέσεως, αποφασίζουν οι ίδιοι οι 
διαιτητές. 

6. Σε περίπτωση αρνήσεως ή κωλύματος ενός των διαιτητών να απο- 
δειχθεί ή να εξακολουθήσει την διαιτησία ή σε περίπτωση εξαιρέσεώς 
του αυτός αντικαθίσταται, εάν με πρόκειται περί διαιτητού που ορίσθηκε 
από διάδικο μέρος από το ίδιο μέσα σε (10) δέκα ημέρες από την γνω¬ 
στοποίηση σε αυτό της άρνησης ή του κωλύματος ή της εξαιρέσεως διαι¬ 
τητή, άλλως, αφού περάσει άπρακτη η προθεσμία αυτή, ο διαιτητής διο¬ 
ρίζεται μετά από αίτηση του άλλου διάδικου μέρους από τον πρόεδρο 
του Αρείου Πάγου, εάν δε πρόκειται περί τρίτου διαιτητή αυτός αντικα¬ 
θίσταται σύμφωνα με τις διατάξεις της παραγράφου 3 του παρόντος άρ¬ 
θρου. 

Η προθεσμία των (10) δέκα ημερών αρχίζει από τη γνωστοποίηση 
στους διαιτητές της άρνησης, του κωλύματος ή της εξαιρέσεως. 

• 7. Οι διαιτητές οφείλουν να εκδόαουν την απόφασή τους μέσα σε προ¬ 
θεσμία (60) εξήντα ημερών από την δικάσιμο που όρισε ο Πρόεδρος του 
Διαιτητικού Δικαστηρίου. 

Η προθεσμία αυτή δύναται να παραταθεί είτε υπό των διαιτητών είτε 
με έγγραφη συμφωνία των μερών. 

Στις περιπτώσεις της παραγράφου 6 η προθεσμία για έκδοση της 
διαιτητικής απόφασης διακόπτεται και αρχίζει εκ νέου από την αντικα¬ 
τάσταση του διαιτητή που κωλύεται, αρνείται ή εξαιρέθηκε. 

8. Οι διαιτητές" αποφασίζουν κατά πλειοψηφία και σε περίπτωση ισο- 
ψηφίας νικά η ψήφος του Προέδρου. Την διαιτητική απόφαση υπογρά¬ 
φει ο πρόεδρος του Διαιτητικού Δικαστηρίου. 

9. Οι Διαιτητές με την απόφασή τους ορίζουν κατά την κρίση τους τα 
έξοδα της διαιτησίας και την αποζημίωσή'τους, καθώς και τον υπόχρεο 
για την καταβολή τους, μπορόύν δε και να διατάξουν τον επιμερισμό 
τους. 

10. Η διαιτητική απόφαση είναι οριστική, τελεσίδικη και αμετά- 
κλητη και αποτελεί τίτλο εκτελεστό, χωρίς να απαιτείται η περιαφή τύ¬ 
που εκτελέσεως ή κάποια άλλη διατύπωση και δεν υπόκειται σε τακτικό 
ή έκτακτο μέσο και ούτε χωρεί κατ’ αυτής αγωγή ακυρώσεως ενώπιον 
των τακτικών Δικαστηρίων ή ανακοπή. 

Άρθρο 14 

Η ισχύς του παρόντος προεδρικού Διατάγματος αρχίζει από της δη- 
μοσιεύσεως στην Εφημερίδα της Κυβερνήσεως. 

Στον Υπουργό Εθνικής οικονομίας αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 16 Δεκεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Μ. ΓΑΛΕΝΙΑΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 


- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 382 (2) 

Τροποποίηση διατάξεων του Π,Δ. 142/1992 «Ίδρυση και λειτουργία 

Επαγγελματικής Σχολής Υπαλλήλων Δασοπροστασίας» (Α' 69). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 40 του Ν. 1845/1989 
«Ανάπτυξη και αξιοποίηση της αγροτικής έρευνας και τεχνολογίας - 
Δασοπροστασία και άλλες διατάξεις» (Α 102). 

2. Τις διατάξεις του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες διατάξεις» 
(Α 154). 

3. Την 514/1992 γνωμοδότηση του Συμβουλίου της Επικράτειας, 
με πρόταση του Υπουργού Γεωργίας, αποφασίζουμε: 

Άρθρο μόνο 

1. Οι περιπτώσεις δ και στ της παρ. 2 του άρθρου 1 του Π.Δ. 142/ 
1992 αντικαθίστανται ως εξής: 

«6) Στη Φουρνά του Νομού Ευρυτανίας.» 

«στ) Στη Βυτίνα του Νομού Αρκαδίας.» 

2. Από τις διατάξεις του παρόντος διατάγματος προκαλείται δαπάνη 
σε βάρος του προϋπολογισμού των Ταμείων Γεωργίας, Κτηνοτροφίας 
και Δασών των Νομών Ευρυτανίας και Αρκαδίας ύψους 13.150.000 
δρχ. περίπου για το τρέχον οικονομικό έτος και 78.000.000 δρχ. περί¬ 
που για καθένα από τα επόμενα οικονομικά έτη, η οποία θα καλυφθεί 
από επιχορήγηση του Κεντρικού Ταμείου Γεωργίας, Κτηνοτροφίας και 
Δασών προς τα ανωτέρω Ταμεία. 


Για την ανωτέρω δαπάνη έχει εγγραφεί πίστωση στον προϋπολογι¬ 
σμό του Κεντρικού Ταμείου Γεωργίου, Κτηνοτροφίας και Δασών ύψους 
13.150.000 δρχ. στον ειδικό φορέα 120 και με ΚΑΕ 2274. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Δεκεμβρίου 1992 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΧΡΗΣΤΟΣ ΚΟΣΚΙΝΑΣ 

Α ΠΟΦΑΣΕΙ Σ 

( 3 ) 

Πράξη Διοικητή αριθ. 2156/10.12.92 
(Άρθρο 1 του Ν. 1266/82) 

Συμπλήρωση της ΠΔ/ΤΕ 1313/9.6.88 σχετικά με τα στοιχεία που θα 
υποβάλλουν τα πιστωτικά ιδρύματα στην Τράπεζα της Ελλάδος για 
την άσκηση ελέγχου φερεγγυότητας, ρευστότητας και αποδοτικότη- 
τας. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τα άρθρα 4 και 5 του ΑΝ 1665/51 «περί λειτουργίας και ελέγχου 
τραπεζών». 

γ) Τα άρθρα 18 και 19 του Ν. 2076/92 «περί ανάληψης και άσκη¬ 
σης δραστηριότητας πιστωτικών ιδρυμάτων και άλλες συναφείς διατά¬ 
ξω»· 

δ) Το Ν.Δ. 588/48 «περί ελέγχου της πίστεως». 
ε) Την ΠΔ/ΤΕ 678/22.1.86. 

στ) Τις ΠΔ/ΤΕ 1312/9.6.88 και 1313/9.6.88, αποφάσισε τα 

*ξής: 

1. Πέραν των συνημμένων στην ΠΔ/ΤΕ 1313/9.6.88 πινάκων 
στοιχείων, τα οποία θα εξακολουθήσουν να υποβάλλονται με την ισχύ- 
ουσα σήμερα μηχανογραφημένη μορφή, όλα τα πιστωτικά ιδρύματα 
που λειτουργούν στην Ελλάδα υποχρεούνται, για την εποπτεία της ρευ¬ 
στότητας, να υποβάλλουν στη Γενική Επιθεώρηση Τραπεζών τα στοι¬ 
χεία που περιλαμβάνονται στους συνημμένους πίνακες και αναφέρονται 
στις ημερομηνίες 31 Μαρτίου, 30 Ιουνίου, 30 Σεπτεμβρίου και 31 Δε¬ 
κεμβρίου, το βραδύτερο ένα μήνα μετά τις ημερομηνίες αυτές. Η πρώτη 
εφαρμογή θα αφορά στοιχεία της 31.3.93 τα οποία θα πρέπει να υπο¬ 
βληθούν μέχρι 31.5.93 το αργότερο. 

2. Η συμπλήρωση των πινάκων αυτών θα γίνεται από τα πιστωτικά 
ιδρύματα σύμφωνα με τις επίσης επισυναπτόμενες επεξηγήσεις, θα ανα- 
φέρονται δε τα στοιχεία στις απαιτήσεις και τις υποχρεώσεις των πιστω¬ 
τικών ιδρυμάτων ταξινομημένες με βάση την εναπομένουοα και όχι την 
αρχική συμβατική διάρκειά τους. Διευκρινίζεται ότι και οι απαιτήσεις 
και οι υποχρεώσεις των υποκαταστημάτων των πιστωτικών ιδρυμάτων 
που λειτουργούν εκτός Ελλάδος θα περιλαμβάνονται στα υποβαλλόμενα 
στην Τράπεζα της Ελλάδος στοιχεία για την εποπτεία ρευστότητας. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

’ΡΑΠΕΖΑ ΤΗΣ ΕΛΛΑΔΟΣ 

ΠΙΝΑΚΑΣ 

ΠΑΡΑΚΟΛΟΥΘΗΣΗΣ ΤΟΝ ΑΠΑΙΤΗΣΕΩΝ ΚΑΤΑ ΛΗΞΗ 

ΜΕ ΣΤΟΙΧΕΙΑ ΤΗΣ. 

(τα ηοοά « Εκατομμύρια δραχμίς) 


ΤΡΑΠΕΖΑ:, 


ΣΤΟΙΧΕΙΑ ΕΝΕΡΓΗΤΙΚΟΥ 

1. ΤΑΜΕΙΟ 
ΜΕΤΡΗΤΑ 
ΕΠΙΤΑΓΕΣ 

2. ΚΑΤΑΘΕΣΕΙΣ ΣΕ ΤΡΑΠΕΖΕΣ ΚΑΙ Τ.Ε. 

ΕΣΩΤΕΡΙΚΟΥ 

ΕΞΩΤΕΡΙΚΟΥ 
ΤΡΑΠΕΖΑ ΤΗΣ ΕΛΛΑΔΟΣ 

3. ΥΠΟΧΡΕΩΤΙΚΕΣ ΚΑΤΑΘΕΣΕΙΣ ΣΤΗΝ Τ.Ε. 

4. ΕΝΤΟΚΑ ΓΡΑΜΜΑΤΙΑ ΕΛΑ. ΔΗΜΟΣΙΟΥ 
ΥΠΟΧΡΕΩΤΙΚΑ 

ΕΛΕΥΘΕΡΑ 

5. ΟΜΟΛΟΓΑ ΚΑΙ ΟΜΟΛΟΓΙΕΣ 

6. ΤΟΠΟΘΕΤΗΣΕΙΣ - ΜΕΡΙΔΙΑ Α.Κ. 

ΜΕΤΟΧΕΣ ΕΙΣΗΓΗΜΕΝΕΣ ΣΤΟ ΧΡΗΜΑΤΙΣΤΗΡΙΟ 
ΜΕΤΟΧΕΣ ΜΗ ΕΙΣΗΓΗΜΕΝΕΣ ΣΤΟ ΧΡΗΜΑΤΙΣΤΗΡΙΟ 
ΑΛΛΕΣ ΜΟΡΦΕΣ 

7. ΣΥΜΜΕΤΟΧΕΣ ΜΕ ΠΟΣΟΣΤΟ > ΤΟΥ 10% 

8. ΑΠΑΙΤΗΣΕΙΣ ΑΠΟ ΤΡΑΠ. ΕΡΓΑΣΙΕΣ ΠΛΗΝ ΧΟΡΗΓ. 

9. ΧΟΡΗΓΗΣΕΙΣ ΕΝΗΜΕΡΕΣ 

α. ΣΕ ΕΠ1Χ/ΣΕΙΣ ΚΑΙ ΙΔΙΩΤΕΣ 
ΤΟΚΟΧΡΕΟΛΪΤΙΚΑ 
ΑΝΟΙΚΤΟΙ ΑΛΛΗΛΟΧΡΕΟΙ Λ/ΣΜΟΙ 
β. ΣΕ Δ.Ε.Κ.Ο. 

γ. ΣΕ ΠΙΣΤΩΤΙΚΑ ΙΔΡΥΜΑΤΑ 
ΕΣΩΤΕΡΙΚΟΥ 
ΕΞΩΤΕΡΙΚΟΥ 

10. ΧΟΡΗΓΗΣΕΙΣ ΜΕ ΠΡΟΒΛΗΜΑΤΑ 

11. ΛΟΙΠΟΙ ΧΡΕΩΣΤΙΚΟΙ Λ/ΣΜΟΙ 

12. ΔΙΑΚΑΤΑΣΤΗΜΑΤΙΚΟΙ Λ/ΣΜΟΙ 

13. ΠΑΠΑ ΠΕΡΙΟΥΣ. ΣΤΟΙΧΕΙΑ ΙΔΙΟΧΡ/ΜΕΝΑ 

14. ΠΕΡΙΟΥΣ. ΣΤΟΙΧΕΙΑ ΑΠΟ ΠΛΕΙΣΤΗΡΙΑΣΜΟΥΣ 
ΠΑΓΙΑ ΣΤΟΙΧΕΙΑ 

ΕΜΠΟΡΕΥΜΑΤΑ 
I. ΣΥΝΟΛΟ ΕΝΕΡΓΗΤΙΚΟΥ 
Π. ΛΟΓ/ΣΜΟΙ ΤΑΞΕΩΣ ΠΟΥ ΔΗΜΙΟΥΡΓΟΥΝ ΑΠΑΙΤ. 
1.ΕΓΚΕΚΡΙΜΕΝΑ ΟΡΙΑ ΔΙΑΤΡ. ΔΑΝΕΙΣΜΟΥ 

ΣΥΝΟΛΙΚΕΣ ΑΠΑΙΤΗΣΕΙΣ 

ΤΡΑΠΕΖΑ ΤΗΣ ΕΛΛΑΔΟΣ 


ΠΙΝΑΚΑΣ 

ΠΑΡΑΚΟΛΟΥΘΗΣΗΣ ΥΠΟΧΡΕΩΣΕΩΝ ΚΑΤΑ ΛΗΞΗ 

ΜΕ ΣΤΟΙΧΕΙΑ ΤΗΣ. 

(τα ποσά σ* ιχατομμϋρια δραχμές) 



ΤΡΑΠΕΖΑ 


ΣΤΟΙΧΕΙΑ ΠΑΘΗΤΙΚΟΥ 

1. ΑΝΟΙΓΜΑ ΤΡΕΧ. ΛΟΓ/ΣΜΟΥ ΣΤΗΝ Τ.Ε. 

2. ΚΑΤΑΘΕΣΕΙΣ ΤΡΑΠΕΖΩΝ 
ΤΡΑΠΕΖΕΣ ΕΣΩΤΕΡΙΚΟΥ 
ΤΡΑΠΕΖΕΣ ΕΞΩΤΕΡΙΚΟΥ 
ΔΙΑΤΡΑΠΕΖΙΚΟΣ ΔΑΝΕΙΣΜΟΣ 

3. ΛΟΙΠΕΣ ΚΑΤΑΘΕΣΕΙΣ 

ΟΨΕΩΣ ΚΑΙ ΤΡΕΧ. Λ/ΣΜΟΙ ΚΑΤ/ΣΕΩΝ 

ΤΑΜΙΕΥΤΗΡΙΟΥ 

ΠΡΟΘΕΣΜΙΑΣ 

4. ΤΡΑΠΕΖΙΚΑ ΟΜΟΛΟΓΑ ΕΚΔΟΣΗΣ ΤΡΑΠΕΖΑΣ 

5. ΔΙΑΚΑΤΑΣΤΗΜΑΤΙΚΟΙ ΛΟΓΑΡΙΑΣΜΟΙ 

6. ΕΠΙΤΑΓΕΣ - ΕΝΤΟΛΕΣ ΠΛΗΡΩΤΕΕΣ 

7. ΛΟΙΠΕΣ ΥΠΟΧΡΕΩΣΕΙΣ 

8. ΕΙΔΙΚΕΣ ΠΡΟΒΛΕΨΕΙΣ 

9. ΓΕΝΙΚΕΣ ΠΡΟΒΛΕΨΕΙΣ 

10. ΚΕΦΑΛΑΙΑ ΚΑΙ ΑΠΟΘΕΜΑΤΙΚΑ 

I. ΣΥΝΟΛΟ ΠΑΘΗΤΙΚΟΥ 

II. ΛΟΓ/ΣΜΟΙ ΤΑΞΕΩΣ ΠΟΥ ΔΗΜΙΟΥΡΓΟΥΝ ΥΠΟΧΡ. 
1. ΑΝΕΕΚΤΕΛΕΣΤΑ ΥΠΟΛ. ΕΓΚΕΚΡ. ΔΑΝΕΙΩΝ 

ΣΥΝΟΛΙΚΕΣ ΥΠΟΧΡΕΩΣΕΙΣ 


ΣΤΟΙΧΕΙΑ ΠΟΥ ΛΗΓΟΥΝ ΣΤΟ ΔΙΑΣΤΗΜΑ ΑΠΟ - ΕΩΣ 



ΤΡΑΠΕΖΑ ΤΗΣ ΕΛΛΑΔΟΣ 


ΠΙΝΑΚΑΣ 

ΣΥΜΨΗΦΙΣΜΟΥ ΑΠΑΙΤΗΣΕΩΝ - ΥΠΟΧΡΕΩΣΕΩΝ 
ΔΕΙΚΤΕΣ ΡΕΥΣΤΟΤΗΤΑΣ 

ΜΕ ΣΤΟΙΧΕΙΑ ΤΗΣ.:.. 

(τα ποσά σι ιχατομμόρια δραχμές) 

ΤΡΑΠΕΖΑ ΤΗΣ ΕΛΛΑΔΟΣ 

Οδηγίες συμπλήρωσης Πίνακα Ρευστότητας 

Το υπόλοιπο κάθε στοιχείου του Ενεργητικού και του Παθητικού, 
ιίτε παρακολουθείται στους Λογ/μούς ουσίας είτε στους Τάξεως, ανα¬ 
δύεται σε τμήματα, ανάλογα με τον χρόνο που εναπομένει για να κατα- 
«ούν οι απαιτήσεις άμεσα απαιτητές και οι υποχρεώσεις άμεσα πληρω- 
:έες. 

Τα στοιχεία του Ενεργητικού και του Παθητικού εντάσσονται στις 
διάφορες χρονικές ζώνες με βάση τις ακόλουθες οδηγίες: 

Ϋ ΣΤΟΙΧΕΙΑ ΕΝΕΡΓΗΤΙΚΟΥ 

1. Τα μετρητά στην πρώτη (ονοΓηίβΙιΙ) ζώνη. 

Οι επιταγές προς είσπραξη σε Δραχμές στη ζώνη 2-7 ημερών, ενώ 
χυτές σε Ξ.Ν. στην ζώνη 8-30 ημέρες. 

2. Οι καταθέσεις σε τράπεζες ανάλογα με την ληκτότητά τους. 

Από τις καταθέσεις όψεως σε ανταποκριτές εξωτερικού, ποσοστό 

10% του λογιστικού υπολοίπου, που αναλύεται, στην ζώνη των 1-3 
χηνών και το υπόλοιπο στην πρώτη ζώνη (ονοΓπίβΗΐ). 

Το τυχόν θετικό υπόλοιπο του τρεχούμενου λογ/μου στην Τ.Ε. στην 
πρώτη ζώνη και μ* βάση το λογιστικό υπόλοιπο της τράπεζας. 

3. Οι υποχρεωτικές καταθέσεις στην Τράπεζα της Ελλάδος εντάσσο¬ 
μαι στις χρονικές ζώνες ανάλογα με την ληκτότητά των καταθέσεων, 
>πί των οποίων υπολογίζονται οι υποχρεωτικές καταθέσεις, με βάση τα 
,αχύοντα κατά περίπτωση ποσοστά δεσμεύσεων επί καταθέσεων. 

4. Οι υποχρεωτικές τοποθετήσεις σε Έντοκα Γραμμάτια του Ελληνι¬ 
κού Δημοσίου εντάσσονται στις χρονικές ζώνες ανάλογα με την ληκτό- 
τητα των καταθέσεων, επί των οποίων υπολογίζονται οι υποχρεωτικές 
τοποθετήσεις, με βάση τα ισχύοντα κατά περίπτωση ποσιστά δεσμεύ¬ 
σεων επί καταθέσεων. 

Οι ελεύθερες τοποθετήσεις σε Έντοκα Γ ραμμάτια του Ελληνικού Δη¬ 
μοσίου εντάσσονται στις χρονικές ζώνες ανάλογα με τον χρόνο που ενα¬ 
πομένει έως την λήξη τους. 

5. Οι τοποθετήσεις σε πάσης φύσεως ομολογίες και ομόλογα, στην 
ονομαστική τους αξία και ανάλογα με τον χρόνο που εναπομένει έως την 
λήξη τους. 

6. α. Μετοχές που είναι εισηγμένες στο Χρηματιστήριο εμφανίζονται 
στην ζώνη των 2-7 ημερών και με την χρηματιστηριακή αξία, της 
προηγούμενης της ημερομηνίας υποβολής των στοιχείων. 

Η τυχόν αλγεβρική διαφορά μεταξύ αξίας Ισολογισμού και χρηματι¬ 
στηριακής αξίας στην άνω του έτους ζώνη και: 

ΐ. αν είναι θετική, δηλαδή η χρημ/κή αξία είναι μικρότερη της λογι¬ 
στικής, η διαφορά εμφανίζεται σαν ζημιά στην ανάλυση του Ενεργητι¬ 
κού. 

ϊϊ. αν είναι αρνητική, δηλαδή η χρημ/κή αξία είναι μεγαλύτερη της 
λογιστικής, η διαφορά εμφανίζεται σαν κέρδος στην ανάλυση του Παθη¬ 
τικού. 

β. Οι μη εισηγμένες μετοχές στην ζώνη άνω του έτους. 

γ. Τα μερίδια των Αμοιβαίων Κεφαλαίων στην πρώτη ζώνη και με 
βάση την τιμή εξαγοράς τους, κατά την προηγουμένη της ημερομηνίας 
υποβολής των στοιχείων. 

Η τυχόν αλγεβρική διαφορά μεταξύ αξίας Ισολογισμού και τιμής εξα¬ 
γοράς εντάσσεται στην άνω του έτους ζώνη με την ίδια μεθόδευση όπως 
και για τις εισηγμένες μετοχές. 

7. Συμμετοχές στο Μετοχικό κεφάλαιο πάσης φύσεως επιχειρήσεων 
με ποσοστό μεγαλύτερο του 10% στην άνω του έτους ζώνη. 

8. Με βάση τον χρόνο που εναπομένει ως την λήξη τους. 

9. α και β. Τα υπόλοιπα των χρεωτικών και τοκοχρεωλυτικών δα¬ 
νείων αναλύονται με βάση το πρόγραμμα αποπληρωμής τους. 

Χρηματοδοτήσεις με την μορφή του ανοικτού αλληλόχρεου τρεχού¬ 
μενου λογ/μου, που ανακυκλώνονται συστηματικά, αναλύονται κατά 
χρονική ζώνη με βάση την μέση διάρκειά τους, όπως αυτή προκύπτει 
από την σχέση: 

Μέση διάρκεια = ΜΥ/ΠΑΠ X 365 

όπου: ΜΥ το μέσο υπόλοιπο των λογ/μων της κατηγορίας αυτής, σε 
δωδεκάμηνη βάση 

ΠΑΠ το προοδευτικό άθροισμα των ποσών με τα οποία πιστώθηκαν 
οι λογ/μοι αυτοί στο αντίστοιχο δωδεκάμηνο. 

Αν αυτό δεν είναι δυνατόν η ανάλυση κατά ζώνες μπορεί να γίνει με 
βάση τα παρακάτω ποσοστά: 

■ 20% στην ζώνη 1-3 μηνών 
30% στην ζώνη 3-6 μηνών 
40% στην ζώνη 6-12 μηνών 


10% στην πέραν του έτους ζώνη. 

γ) Με βάση τον χρόνο που εναπομένει ως την λήξη τους. 

10. Χρηματοδοτήσεις με'τρίμηνη καθυστέρηση στην καταβολή τό¬ 
κων ή κεφαλαίου καθώς και χρηματοδοτήσεις που έχουν ρυθμισθεί, 
εντάσσονται στην πέραν του έτους ζώνη. 

11. Οι Λοιποί Χρεωστικοί Λογαριασμοί αναλύονται ανάλογα με το 
είδος τους και με βάση την αρχή της συντηρητικότητος, δηλ. απαιτήσεις 
χωρίς τακτή ημερομηνία λήξης εμφανίζονται κατά κύριο λόγο στην πέ¬ 
ραν του έτους ζώνη. 

12. Οι διακαταστηματικοί λογ/γμοί (ή εγγραφές καθ’ οδόν ή εγγρα¬ 
φές δικτύου) αν παρουσιάζουν χρεωστικό υπόλοιπο στην ζώνη 2-7 ημε¬ 
ρών. 

13. Τα ιδιοχρησιμοποιούμενα πάγια στην άνω του έτους ζώνη. 

14. Πάγια και εμπορεύματα από κατασχέσεις στην άνω του έτους 
ζώνη, εκτός αυτών που περιλαμβάνονται στα προγράμματα πλειστη- 
ριασμών του επόμενου τριμήνου, οπότε εμφανίζονται στην ζώνη 1-3 
μήνες. 

ΣΤΟΙΧΕΙΑ ΠΑΘΗΤΙΚΟΥ 

1. Το άνοιγμα του τρεχούμενου λογαριασμού στην Τ.Ε. στην πρώτη 
ζώνη, με βάση το λογιστικό υπόλοιπο της τράπεζας. 

2. Οι καταθέσεις των τραπεζών και ο διατραπεζικός δανεισμός με 
βάση την εναπομένουσα διάρκεια. 

3. α. Οι καταθέσεις όψεως και οι τρεχούμενοι λογ/μοί καταθέσεων 
στην πρώτη ζώνη. 

β. Οι καταθέσεις ταμιευτηρίου εντάσσονται κατά 50% στην πρώτη 
ζώνη (ονβΓηί^Ηΐ) και κατά 50% στην πέραν του έτους ζώνη. 

γ) Οι καταθέσεις προθεσμίας και τα πιστοποιητικά καταθέσεων κα- 
τανέμονται ανάλογα με τον χρόνο που εναπομένει έως την λήξη τους. 

4. Τα ομόλογα που έχει εκδόσει η τράπεζα ανάλογα με την εναπομέ¬ 
νουσα διάρκεια. 

5. Οι διακαταστηματικοί λογαριασμοί (ή Εγγραφές καθ’ οδόν, ή Εγ¬ 
γραφές Δίκιου) αν παρουσιάζουν πιστωτικό υπόλοιπο στην πρώτη χρο¬ 
νική ζώνη. 

6. Οι επιταγές και οι εντολές πληρωτέες στην πρώτη ζώνη. 

7. Οι λοιπές υποχρεώσεις ανάλογα με την ληκτότητά τους. Για όσες 
δεν υπάρχει σαφής ημερομηνία λήξης εντάσσονται στην πρώτη ζώνη. 

8. Οι ειδικές προβλέψεις, που αντιστοιχούν σε συγκεκριμένα υπό δια¬ 
γραφή στοιχεία του ενεργητικού, εντάσσονται στην ίδια με αυτά ζώνη. 

9. Οι γενικές προβλέψεις για επισφάλειες μαζί με τις υπόλοιπες ειδι¬ 
κές προβλέψεις στην πέραν του έτους ζώνη. 

10. Για την λογιστική συμφωνία Ενεργητικού— Παθητικού στην πέ¬ 
ραν του έτους ζώνη εντάσσονται και τα ίδια κεφάλαια της τράπεζας μαζί 
με τα πάσης φύσεως αποθεματικά. 

ΛΟΓΑΡΙΑΣΜΟΙ ΤΑΞΕΩΣ 
ΕΝΕΡΓΗΤΙΚΟΥ 

1. Τα αχρησιμοποίητα υπόλοιπα εγκεκριμένων ορίων διατραπεζικού 
δανεισμού, που μπορεί να αντλήσει η τράπεζα σε περίπτωση ανάγκης 
(Βοιτοινίηβ ί&οίΐίΐίεβ), κατατάσσονται στην πρώτη ζώνη. 
ΠΑΘΗΤΙΚΟΥ 

1. Τα ανεκτέλεστα υπόλοιπα των εγκεκριμένων ορίων χορηγήσεων 
(οοηΐΓΤιίίπιεηΙδ Ιο 1βη<1) στην πρώτη ζώνη, με εξαίρεση αυτά που αντι¬ 
στοιχούν σε μεσομακροπρόθεσμα δάνεια για πάγιες εγκ/σεις, τα οποία 
κατατάσσονται σε χρονικές ζώνες ανάλογα με την εκτιμώμενη από την 
τράπεζα χρονική κλιμάκωση των εκταμιεύσεων για την ολικλήρωση 
των χρηματοδοτουμένων έργων. 

- 4 - 

Πράξη Διοικητή αριθ. 2157/10.12.92 
(Άρθρο 1 του Ν. 1266/82) 

Υποχρεωτικές τοποθετήσεις των τραπεζών επί Πράξεων ανταλλαγής 
συναλλάγματος - δραχμών (51&ΆΡ) με την Τράπεζα της Ελλάδος. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 1959/25.7.91, όπως ισχύει, αποφάσισε: 

Να διευκρινίσει ότι δεν υπόκεινται σε υποχρεωτικές τοποθετήσεις επί 
καταθέσεων οι πράξεις ανταλλαγής συναλλάγματος - δραχμών 
(8ΨΑΡ) των Τραπεζών με την Τράπεζα της Ελλάδος που συνδέονται 
με παρεμβάσεις της Τράπεζας της Ελλάδος στις αγορές χρήματος και 
συναλλάγματος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Οι λοιπές διατάξεις της Π Δ/ΤΕ 1959/25.7.91, όπως ισχύει, παρα¬ 
μένουν αμετάβλητες. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 



Παροχή εξουσιοδότησης στο Ταχυδρομικό Ταμιευτήριο για την αγορά 
ξένων τραπεζογραμματίων για λογαριασμό της Τράπεζας της Ελλά¬ 
δος. 

ΤΡΑΠΕΖΑ ΤΗΣ ΕΛΛΑΔΟΣ 
(Συνεδρίαση 512/19.11.92, θέμα 2) 

Η ΕΠΙΤΡΟΠΗ ΝΟΜΙΣΜΑΤΙΚΩΝ & ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το 23505/53/26.8.92 (ΑΠ 8356) έγγραφο του Ταχυδρομικού 
Ταμιευτηρίου. 


β) Το 31.21.10.92 (ΑΠ 8501) έγγραφο της Τράπεζας της Ελλάδος 
(Διεύθυνση Συναλλάγματος), αποφάσισε τα ακόλουθα: 

Εξουσιοδοτείται το Ταχυδρομικό Ταμιευτήριο να προβαίνει σε πρά¬ 
ξεις αποκλειστικά και μόνον αγοράς ξένων τραπεζογραμματίων για λο¬ 
γαριασμό της τράπεζας της Ελλάδος, με την προϋπόθεση τήρησης των 
διατάξεων της ελληνικής νομοθεσίας και των εκάστοτε αποφάσεων των 
αρμόδιων νομισματικών αρχών. 

Ανατίθεται στη Διεύθυνση Ελέγχου για την Εφαρμογή των Συναλ¬ 
λαγματικών Κανόνων της τράπεζας της Ελλάδος η διενέργεια κατα¬ 
σταλτικών ελέγχων για τη διαπίστευση της τήρησης των διατάξεων της 
παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 15 Δεκεμβρίου 1992 
Η Γραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




